CELEX: 32018D1876
Language: hu
Date: 2018-11-29 00:00:00
Title: A Bizottság (EU) 2018/1876 végrehajtási határozata (2018. november 29.) az 510/2011/EU európai parlamenti és tanácsi rendelet alapján a hagyományos belső égésű motorral meghajtott könnyű haszongépjárművekben alkalmazandó hatékony, 12 voltos váltakozó áramú generátoroknak a könnyű haszongépjárművek szén-dioxid-kibocsátásának csökkentésére szolgáló innovatív technológiaként való jóváhagyásáról (EGT-vonatkozású szöveg.)

30.11.2018   
               
               
                  HU
               
               
                  Az Európai Unió Hivatalos Lapja
               
               
                  L 306/53
               
            
         A BIZOTTSÁG (EU) 2018/1876 VÉGREHAJTÁSI HATÁROZATA
         (2018. november 29.)
         az 510/2011/EU európai parlamenti és tanácsi rendelet alapján a hagyományos belső égésű motorral meghajtott könnyű haszongépjárművekben alkalmazandó hatékony, 12 voltos váltakozó áramú generátoroknak a könnyű haszongépjárművek szén-dioxid-kibocsátásának csökkentésére szolgáló innovatív technológiaként való jóváhagyásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új könnyű haszongépjárművekre vonatkozó kibocsátási követelményeknek a könnyű haszongépjárművek (1) CO2-kibocsátásának csökkentésére irányuló uniós integrált megközelítés keretében történő meghatározásáról szóló, 2011. május 11-i 510/2011/EU európai parlamenti és tanácsi rendeletre és különösen annak 12. cikke (4) bekezdésére,
         mivel:
         
                     (1)
                  
                  
                     2017. december 22-én az Unióban a MELCO Electric Automotive Europe B.V. által képviselt Mitsubishi Electric Corporation (MELCO) beszállító az N1 kategóriájú járművekben való alkalmazásra szánt MELCO GXi váltakozó áramú generátor ökoinnovációként való jóváhagyására irányuló kérelmet nyújtott be. A Bizottság a kérelmet az 510/2011/EU rendelet 12. cikke és a 427/2014/EU (2) bizottsági végrehajtási rendelet alapján értékelte.
                  
               
                     (2)
                  
                  
                     A kérelemben benyújtott információk igazolják, hogy teljesülnek az 510/2011/EU rendelet 12. cikkében, valamint a 427/2014/EU végrehajtási rendelet 2. és 4. cikkében foglalt feltételek és kritériumok. Ennek következtében az N1 kategóriájú járművekben való alkalmazásra szánt MELCO GXi váltakozó áramú generátort jóvá kell hagyni ökoinnovációként.
                  
               
                     (3)
                  
                  
                     A 2013/341/EU (3), a 2014/465/EU (4), az (EU) 2015/158 (5), az (EU) 2015/295 (6), az (EU) 2015/2280 (7) és az (EU) 2016/588 (8) végrehajtási határozattal a Bizottság már jóváhagyott hat olyan kérelmet, amely az M1 kategóriájú járművekben való alkalmazásra szánt váltakozó áramú generátorok hatékonyságának javítását elősegítő technológiákra vonatkozott. Az e kérelmek értékeléséből szerzett tapasztalatok, valamint a MELCO Electric Automotive Europe B.V. által benyújtott, az e határozat alapjául szolgáló kérelemben található információk alapján kielégítő és következetes igazolást nyert, hogy az N1 kategóriájú járművekben való alkalmazásra szánt 73,4–74,2 % minimális hatékonyságú, 12 volt (12 V) feszültségű MELCO GXi váltakozó áramú generátor az erőátviteli rendszer függvényében megfelel az 510/2011/EU rendelet 12. cikkében és a 427/2014/EU végrehajtási rendeletben foglalt jogosultsági feltételeknek, és hogy a 67 %-os hatásfokkal működő, viszonyítási alapul vett váltakozó áramú generátor kibocsátásához képest legalább 1 g CO2/km-rel alacsonyabb szén-dioxid-kibocsátást biztosít.
                  
               
                     (4)
                  
                  
                     A gyártóknak ezért lehetőséget kell biztosítani arra, hogy a 2007/46/EK európai parlamenti és tanácsi irányelv (9) szerinti jóváhagyó hatóságnál a fenti feltételeknek eleget tevő, hatékony, 12 V-os váltakozó áramú generátorral felszerelt járművek szén-dioxid-kibocsátáscsökkentésének minősítését kérelmezzék. Annak érdekében, hogy kizárólag a leírt feltételeknek megfelelő, váltakozó áramú generátorokkal felszerelt járművek szén-dioxid-kibocsátásának csökkentéséről készüljön minősítés, a gyártónak a típusjóváhagyó hatósághoz benyújtott minősítési kérelemhez a megfelelés igazolása érdekében mellékelnie kell egy független ellenőrző szervezet által készített ellenőrzési jelentést is.
                  
               
                     (5)
                  
                  
                     Amennyiben a típusjóváhagyó hatóság úgy találja, hogy a 12 V-os váltakozó áramú generátor nem felel meg az e határozatban lefektetett feltételeknek, a csökkentett kibocsátásra vonatkozó minősítési kérelmet el kell utasítania.
                  
               
                     (6)
                  
                  
                     A hatékony, 12 V-os váltakozó áramú generátorok szén-dioxid-kibocsátáscsökkentésének meghatározására helyénvaló vizsgálati módszert elfogadni.
                  
               
                     (7)
                  
                  
                     Annak megállapítása érdekében, hogy egy hatékony, 12 V-os váltakozó áramú generátorral felszerelt jármű esetében mekkora szén-dioxid-kibocsátáscsökkentés érhető el, meg kell határozni, hogy a hatékonyság értékelésekor mely technológia tekintendő a viszonyítás alapjául. Az eddigi tapasztalatok alapján a technológiák közül a 67 %-os hatékonysággal működő, 12 V-os váltakozó áramú generátor alkalmas arra, hogy megfelelő viszonyítási alapul szolgáljon.
                  
               
                     (8)
                  
                  
                     A hatékony, 12 V-os váltakozó áramú generátorral felszerelt járművek által biztosított szén-dioxid-kibocsátáscsökkentés igazolására részben alkalmasak lehetnek a 692/2008/EK bizottsági rendelet (10) XII. mellékletében leírt mérések. Ezért a hatékony, 12 V-os váltakozó áramú generátorral felszerelt járművek által biztosított szén-dioxid-kibocsátáscsökkentés vizsgálati módszerének meghatározásakor biztosítani kell e részleges igazolás figyelembevételét.
                  
               
                     (9)
                  
                  
                     A hatékony, 12 V-os váltakozó áramú generátorok új járművekben történő, egyre szélesebb körben való alkalmazásának előmozdítása érdekében a gyártók számára biztosítani kell annak a lehetőségét is, hogy egy kérelem keretében több hatékony, 12 V-os váltakozó áramú generátorral felszerelt jármű szén-dioxid-kibocsátáscsökkentéséről is minősítést szerezzenek. E lehetőség alkalmazásakor helyénvaló ugyanakkor beépíteni egy olyan mechanizmust, amely csak a leghatékonyabb váltakozó áramú generátorok alkalmazása számára biztosít ösztönzőket.
                  
               
                     (10)
                  
                  
                     A 2007/46/EK irányelv I., VIII. és IX. melléklete szerinti típusjóváhagyási dokumentációkban feltüntetendő általános ökoinnovációs kód meghatározása céljából meg kell állapítani az innovatív technológiára alkalmazandó egyedi kódot,
                  
               ELFOGADTA EZT A HATÁROZATOT:
         
            1. cikk
            Jóváhagyás
            Az N1 kategóriájú járművekben való alkalmazásra szánt MELCO GXi váltakozó áramú generátor által alkalmazott technológiát a Bizottság az 510/2011/EU rendelet 12. cikke értelmében innovatív technológiaként jóváhagyta.
         
         
            2. cikk
            A szén-dioxid-kibocsátáscsökkentés minősítésének kérelmezése
            
               (1)   A gyártó a szén-dioxid-kibocsátáscsökkentés minősítését az N1 kategóriájú járművekben való alkalmazásra szánt, egy vagy több hatékony, 12 V-os váltakozó áramú generátorra kérelmezheti, feltéve, hogy az egyes váltakozó áramú generátorok olyan alkatrészek, amelyek kizárólag járművek akkumulátorának töltésére, valamint járó belső égésű motor mellett a jármű elektromos rendszerének árammal való ellátására használatosak, és megfelelnek az alábbi feltételeknek:
               
                           a)
                        
                        
                           ha a hatékony, 12 V-os váltakozó áramú generátor tömege nem haladja meg a viszonyítási alapul vett 7 kg-os váltakozó áramú generátor tömegét, a váltakozó áramú generátor melléklet szerint meghatározott hatékonysága:
                           
                                       i.
                                    
                                    
                                       benzinüzemű jármű esetében legalább 73,8 %;
                                    
                                 
                                       ii.
                                    
                                    
                                       benzinüzemű turbófeltöltős jármű esetében legalább 73,4 %;
                                    
                                 
                                       iii.
                                    
                                    
                                       dízelüzemű jármű esetében legalább 74,2 %;
                                    
                                 
                     
                           b)
                        
                        
                           ha a hatékony, 12 V-os váltakozó áramú generátor tömege meghaladja a viszonyítási alapul vett 7 kg-os váltakozó áramú generátor tömegét, a váltakozó áramú generátorral felszerelt járműnek meg kell felelnie a 427/2014/EU végrehajtási rendelet 9. cikke (1) bekezdésének a) pontjában meghatározott 1 g CO2/km minimális csökkentési küszöbértéknek; a csökkentés mértékét e határozat mellékletének 10. képlete szerinti plusztömeg figyelembevételével kell megállapítani; a plusztömeget a típusjóváhagyó hatósághoz a minősítési kérelemmel együtt benyújtandó ellenőrzési jelentésben ellenőrizni kell és meg kell erősíteni.
                        
                     
            
               (2)   Az egy vagy több hatékony, váltakozó áramú generátor révén elérhető csökkentett kibocsátásra vonatkozó minősítési kérelemhez mellékelni kell egy független ellenőrzési jelentést amely igazolja, hogy a váltakozó áramú generátorra vagy generátorokra teljesülnek az (1) bekezdésben előírt feltételek. A jelentésben továbbá ellenőrizni kell és meg kell erősíteni a váltakozó áramú generátor tömegét.
            
            
               (3)   Amennyiben a típusjóváhagyó hatóság úgy találja, hogy a váltakozó áramú generátor vagy generátorok nem felel(nek) meg az (1) bekezdésben foglalt feltételeknek, a minősítési kérelmet elutasítja.
            
         
         
            3. cikk
            A szén-dioxid-kibocsátáscsökkentés minősítése
            
               (1)   A 2. cikk (1) bekezdésében említett hatékony, váltakozó áramú generátor alkalmazásából eredő szén-dioxid-kibocsátáscsökkentést a mellékletben foglalt módszerrel kell megállapítani.
            
            
               (2)   Ha a gyártó több – a 2. cikk (1) bekezdése szerinti – hatékony, váltakozó áramú generátorral felszerelt járműkivitelre vonatkozóan kéri a szén-dioxid-kibocsátáscsökkentés minősítését, a típusjóváhagyó hatóság meghatározza, hogy a vizsgált váltakozó áramú generátorok közül melyik biztosítja a legkisebb mértékű szén-dioxid-kibocsátáscsökkentést, és a legalacsonyabb értéket jegyzi be az adott típusjóváhagyási dokumentációba. Az értéket a 427/2014/EU végrehajtási rendelet 11. cikke (2) bekezdésének megfelelően kell feltüntetni a megfelelőségi nyilatkozatban.
            
         
         
            4. cikk
            Ökoinnovációs kód
            Ha a 427/2014/EU végrehajtási rendelet 11. cikkének (1) bekezdése szerint e határozatra történik hivatkozás, a típusjóváhagyási dokumentációban a 24. sz. ökoinnovációs kódot kell megadni.
         
         
            5. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2018. november 29-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 145., 2011.5.31., 1. o.
         
         
            (2)  A Bizottság 427/2014/EU végrehajtási rendelete (2014. április 25.) az 510/2011/EU európai parlamenti és tanácsi rendelet alapján a könnyű haszongépjárművek szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 125., 2014.4.26., 57. o.).
         
            (3)  A Bizottság 2013/341/EU végrehajtási határozata (2013. június 27.) a 443/2009/EK európai parlamenti és tanácsi rendelet alapján a Valeo Efficient Generation generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról (HL L 179., 2013.6.29., 98. o.).
         
            (4)  A Bizottság 2014/465/EU végrehajtási határozata (2014. július 16.) a 443/2009/EK európai parlamenti és tanácsi rendelet alapján a DENSO hatékony generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról és a 2013/341/EU bizottsági végrehajtási határozat módosításáról (HL L 210., 2014.7.17., 17. o.).
         
            (5)  A Bizottság (EU) 2015/158 végrehajtási határozata (2015. január 30.) a 443/2009/EK európai parlamenti és tanácsi rendelet alapján a Robert Bosch GmbH két nagy hatékonyságú, váltakozó áramú generátorának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 26., 2015.1.31., 31. o.).
         
            (6)  A Bizottság (EU) 2015/295 végrehajtási határozata (2015. február 24.) a 443/2009/EK európai parlamenti és tanácsi rendelet alapján a MELCO GXi hatékony generátor a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 53., 2015.2.25., 11. o.).
         
            (7)  A Bizottság (EU) 2015/2280 végrehajtási határozata (2015. december 7.) a 443/2009/EK európai parlamenti és tanácsi rendelet alapján a DENSO hatékony generátornak a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 322., 2015.12.8., 64. o.).
         
            (8)  A Bizottság (EU) 2016/588 végrehajtási határozata (2016. április 14.) a 443/2009/EK európai parlamenti és tanácsi rendelet alapján a hatékony, 12 voltos váltakozó áramú generátorokban alkalmazott technológiának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 101., 2016.4.16., 25. o.).
         
            (9)  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (HL L 263., 2007.10.9., 1. o.).
         
            (10)  A Bizottság 692/2008/EK rendelete (2008. július 18.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanács rendelet módosításáról és végrehajtásáról (HL L 199., 2008.7.28., 1. o.).
      
      
         
            MELLÉKLET
            
               MÓDSZERTAN A HAGYOMÁNYOS BELSŐ ÉGÉSŰ MOTORRAL MEGHAJTOTT N1 KATEGÓRIÁJÚ JÁRMŰVEKBEN VALÓ ALKALMAZÁSRA SZÁNT HATÉKONY, 12 V-OS VÁLTAKOZÓ ÁRAMÚ GENERÁTOROK SZÉN-DIOXID-KIBOCSÁTÁSCSÖKKENTÉSÉNEK MEGHATÁROZÁSÁRA
            
            1.   Bevezetés
            
            Ahhoz, hogy megállapítható legyen, mekkora szén-dioxid-kibocsátáscsökkentés érhető el egy hatékony, váltakozó áramú generátor N1 kategóriájú járművekben való alkalmazása révén, meg kell határozni a következőket:
            
                        (1)
                     
                     
                        a vizsgálati feltételek;
                     
                  
                        (2)
                     
                     
                        a vizsgálati berendezés;
                     
                  
                        (3)
                     
                     
                        a hatékony, váltakozó áramú generátor és a viszonyítási alapul vett váltakozó áramú generátor hatékonysága;
                     
                  
                        (4)
                     
                     
                        a szén-dioxid-kibocsátáscsökkentés kiszámítása;
                     
                  
                        (5)
                     
                     
                        a statisztikai hiba számítása.
                     
                  
               Szimbólumok, paraméterek és mértékegységek
            
            
               Latin betűs szimbólumok
            
            
                        
                           
                     
                     
                        –
                     
                     
                        CO2-kibocsátáscsökkentés [g CO2/km]
                     
                  
                        CO2
                        
                     
                     
                        –
                     
                     
                        szén-dioxid
                     
                  
                        CF
                     
                     
                        –
                     
                     
                        átváltási tényező (l/100 km) – (g CO2/km) [gCO2/l] a 3. táblázat meghatározása szerint
                     
                  
                        h
                     
                     
                        –
                     
                     
                        frekvencia, az 1. táblázat meghatározása szerint
                     
                  
                        I
                     
                     
                        –
                     
                     
                        az áramerősség, amelyen a mérést el kell végezni [A]
                     
                  
                        m
                     
                     
                        –
                     
                     
                        a mintán végzett mérések száma
                     
                  
                        M
                     
                     
                        –
                     
                     
                        nyomaték [Nm]
                     
                  
                        n
                     
                     
                        –
                     
                     
                        forgási sebesség [min–1] az 1. táblázat meghatározása szerint
                     
                  
                        P
                     
                     
                        –
                     
                     
                        teljesítmény [W]
                     
                  
                        
                           
                     
                     
                        –
                     
                     
                        az ökoinnovatív, váltakozó áramú generátor hatásfokának szórása [%]
                     
                  
                        
                           
                     
                     
                        –
                     
                     
                        az ökoinnovatív, váltakozó áramú generátor hatásfoka átlagának szórása [%]
                     
                  
                        
                           
                     
                     
                        –
                     
                     
                        a teljes szén-dioxid-kibocsátáscsökkentés szórása [g CO2/km]
                     
                  
                        U
                     
                     
                        –
                     
                     
                        a vizsgálati feszültség, amelyen a mérést el kell végezni [V]
                     
                  
                        v
                     
                     
                        –
                     
                     
                        az új európai menetciklus (NEDC) átlagsebessége [km/h]
                     
                  
                        VPe
                        
                     
                     
                        –
                     
                     
                        a tényleges energiafogyasztás [l/kWh] a 2. táblázat meghatározása szerint
                     
                  
                        
                           
                     
                     
                        –
                     
                     
                        a számított szén-dioxid-kibocsátáscsökkentés érzékenysége az ökoinnovatív, váltakozó áramú generátor hatékonyságára
                     
                  
               Görög betűs szimbólumok
            
            
                        Δ
                     
                     
                        –
                     
                     
                        különbség
                     
                  
                        η
                     
                     
                        –
                     
                     
                        a viszonyítási alapul vett váltakozó áramú generátor hatásfoka [%]
                     
                  
                        ηEI
                        
                     
                     
                        –
                     
                     
                        a hatékony, váltakozó áramú generátor hatásfoka [%]
                     
                  
                        
                           
                     
                     
                        –
                     
                     
                        az ökoinnovatív, váltakozó áramú generátor átlagos hatásfoka az i munkaponton [%]
                     
                  
               Alsó indexek
            
            Az (i) alsó index a munkapontra utal.
            A (j) alsó index a mintán végzett mérésre utal.
            
                        EI
                     
                     
                        –
                     
                     
                        ökoinnovatív
                     
                  
                        m
                     
                     
                        –
                     
                     
                        mechanikai
                     
                  
                        RW
                     
                     
                        –
                     
                     
                        valós körülmények
                     
                  
                        TA
                     
                     
                        –
                     
                     
                        típusjóváhagyási körülmények
                     
                  
                        B
                     
                     
                        –
                     
                     
                        alapérték
                     
                  2.   Vizsgálati körülmények és berendezés
            
            A vizsgálati körülményeknek meg kell felelniük az ISO 8854:2012 (1) szabványban meghatározott követelményeknek.
            A vizsgálati berendezésnek meg kell felelnie az ISO 8854:2012 szabvány előírásainak.
            3.   Mérések és a hatékonyság meghatározása
            
            A hatékony, váltakozó áramú generátor hatékonyságát az ISO 8854:2012 szabvány szerint kell meghatározni, kivéve az e bekezdésben meghatározott elemeket.
            A méréseket az 1. táblázatban meghatározott különböző i munkapontokon kell elvégezni. A váltakozó áramú generátor áramerőssége a meghatározás szerint valamennyi munkaponton a névleges áramerősség fele. A váltakozó áramú generátor feszültségének és kimeneti áramerősségének minden fordulatszámon állandónak kell lennie, a feszültségnek 14,3 V-nak kell lennie.
            
               1. táblázat
            
            
               Munkapontok
            
            
                        Munkapont
                        i
                     
                     
                        Tartásidő
                        [s]
                     
                     
                        Forgási sebesség
                        ni [min– 1]
                     
                     
                        Frekvencia
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  A hatékonyságot az 1. képlet alapján kell kiszámítani.
            
               1. képlet
            
            
               
            Minden hatékonyságmérést egymás után legalább ötször kell elvégezni. Az egyes munkapontokon végzett mérések átlagát () ki kell számítani.
            Az ökoinnovatív, váltakozó áramú generátor hatékonyságát (ηEI) a 2. képlet alapján kell kiszámítani.
            
               2. képlet
            
            
               
            A 3. képlet alapján a hatékony, váltakozó áramú generátor valós körülmények között (ΔPmRW) és típusjóváhagyási körülmények között (ΔPmTA) is mechanikaienergia-megtakarításhoz vezet.
            
               3. képlet
            
            
               
            ahol a valós körülmények között megtakarított mechanikai energiát (ΔPmRW) a 4. képlet szerint, a típusjóváhagyási körülmények között megtakarított mechanikai energiát (ΔPmTA) pedig az 5. képlet szerint kell kiszámítani.
            
               4. képlet
            
            
               
            
               5. képlet
            
            
               
            ahol
            
               PRW
               : a teljesítményigény valós körülmények között (W), azaz 750 W;
            
               PTA
               : a teljesítményigény típusjóváhagyási körülmények között (W), azaz 350 W;
            
               ηB
               : a viszonyítási alapul vett váltakozó áramú generátor hatásfoka [%], azaz 67 %.
            4.   A szén-dioxid-kibocsátáscsökkentés kiszámítása
            
            A hatékony, váltakozó áramú generátor révén elért szén-dioxid-kibocsátáscsökkentést a következő képlettel kell kiszámítani.
            
               6. képlet
            
            
               
            ahol
            
               v: az új európai menetciklus (NEDC) átlagsebessége NEDC [km/h], azaz 33,58 km/h;
            
               VPe
               : a következő, 2. táblázatban feltüntetett tényleges energiafogyasztás.
            
               2. táblázat
            
            
               Tényleges energiafogyasztás
            
            
                        Motortípus
                     
                     
                        Tényleges energiafogyasztás (VPe)
                        [l/kWh]
                     
                  
                        Benzinmotor
                     
                     
                        0,264
                     
                  
                        Benzinüzemű turbófeltöltős motor
                     
                     
                        0,280
                     
                  
                        Dízelmotor
                     
                     
                        0,220
                     
                  
               CF: a következő, 3. táblázatban feltüntetett átváltási tényező.
            
               3. táblázat
            
            
               Tüzelőanyag-átváltási tényező
            
            
                        Tüzelőanyag típusa
                     
                     
                        Átváltási tényező (l/100 km) – (g CO2/km) (CF)
                        [gCO2/l]
                     
                  
                        Benzin
                     
                     
                        2 330 
                     
                  
                        Gázolaj
                     
                     
                        2 640 
                     
                  5.   A statisztikai hiba kiszámítása
            
            A vizsgálati módszer eredményében a mérésekből adódóan mutatkozó statisztikai hibákat mennyiségileg meg kell határozni. Minden munkapontra ki kell számítani a szórást a következő képlet szerint:
            
               7. képlet
            
            
               
            A hatékony, váltakozó áramú generátor hatékonysági értékének szórását () a 8. képlet alapján kell kiszámítani:
            
               8. képlet
            
            
               
            A hatékony, váltakozó áramú generátor hatékonyságának szórása () a szén-dioxid-kibocsátáscsökkentés értékének () hibájához vezet. Ezt a hibát a 9. képlettel kell kiszámítani:
            
               9. képlet
            
            
               
            
               Statisztikai szignifikancia
            
            A hatékony, váltakozó áramú generátorral felszerelt járműtípusok, -változatok és -kivitelek mindegyike esetében igazolni kell, hogy a 9. képlettel kiszámított szén-dioxid-kibocsátáscsökkentés hibája nem haladja meg az összes szén-dioxid-kibocsátáscsökkentés és a 427/2014/EU rendelet 9. cikkének (1) bekezdésében meghatározott legkisebb kibocsátáscsökkentési küszöbérték különbségét (lásd a 10. képletet).
            
               10. képlet
            
            
               
            ahol:
            
               MT: az alsó küszöbérték [gCO2/km]
            
               
                  : a teljes szén-dioxid-kibocsátáscsökkentés [gCO2/km]
            
               
                  : a teljes szén-dioxid-kibocsátáscsökkentés szórása [gCO2/km]
            
               
                  : a szén-dioxid-korrekciós tényező a hatékony, váltakozó áramú generátor és a viszonyítási alapul vett váltakozó áramú generátor közötti pozitív tömegkülönbség miatt. A  értékét a 4. táblázat alapján kell kiszámítani:
            
               4. táblázat
            
            
                        A plusztömeg miatt alkalmazandó szén-dioxid-korrekciós tényező
                     
                  Benzin (
                           ) [g CO2/km kg]
                     
                        0,0277 · Δm
                     
                  Gázolaj (
                           ) [g CO2/km kg]
                     
                        0,0383 · Δm
                     
                  A 4. táblázatban a Δm a hatékony, váltakozó áramú generátor beszerelése miatti plusztömeg. Ez a hatékony, váltakozó áramú generátor tömege és a viszonyítási alapul vett váltakozó áramú generátor tömege közötti pozitív különbség. A viszonyítási alapul vett váltakozó áramú generátor tömege 7 kg. A plusztömeg értékeléséről a gyártónak ellenőrzött dokumentumokat kell átadnia a típusjóváhagyó hatóságnak.
            
               Vizsgálati és értékelő jelentés
            
            A jelentésnek a következőket kell tartalmaznia:
            
                        —
                     
                     
                        a vizsgált, váltakozó áramú generátorok modellje és tömege,
                     
                  
                        —
                     
                     
                        a próbapad leírása,
                     
                  
                        —
                     
                     
                        a vizsgálati eredmények (mért értékek),
                     
                  
                        —
                     
                     
                        a számított eredmények és a vonatkozó képletek.
                     
                  
               A járművekbe beépítendő hatékony, váltakozó áramú generátor
            
            A típusjóváhagyó hatóságnak a hatékony, váltakozó áramú generátoron és a viszonyítási alapul vett, váltakozó áramú generátoron végzett mérések alapján kell minősítenie a szén-dioxid-kibocsátáscsökkentést, melyhez az e mellékletben előírt vizsgálati módszert kell alkalmaznia. Ha a szén-dioxid-kibocsátáscsökkenés nem éri el a 427/2014/EU rendelet 9. cikkének (1) bekezdésében meghatározott küszöbértéket, a rendelet 11. cikke (2) bekezdésének második albekezdését kell alkalmazni.
            
               (1)  ISO 8854:2012 Közúti járművek. Feszültségszabályozóval ellátott váltakozó áramú generátorok. Vizsgálati módszerek és általános követelmények
            Hivatkozási szám: ISO 8854:2012, közzétéve 2012. június 1-jén.